**ИНФОРМАЦИЈЕ О ОБРАДИ ПОДАТАКА О ЛИЧНОСТИ**

 На основу члана 23. Закона о заштити података о личности („Службени гласник РС“, број 87/2018) и члана 24. Правилника о заштити података о личности Основне школе „Краљ Петар I“ Ниш (у даљем тексту: Школа), Школа као руковалац података о личности, пружа следеће информације у вези са обрадом података о личности посетиоца и трећих лица :

**1. Идентитет и контакт подаци Школе:**

* Основна школа „Краљ Петар I“ , ул. Војводе Путника бр. 1, 18000 Ниш, ПИБ 100619525, МБ 07174446;
* Телефон: 018/290-004; 018/290-005, е-mail:kraljpetarnis@mts.rs

**2. Контакт подаци лица за заштиту података о личности:**

* Лидија Цветковић, секретар Школе,
* Телефон: 018/290-005; lidijacvet005@gmail.com

**3. Евиденција о посетиоцима и трећим лицима** (корисници услуга, пословни партнери и слично) о обради њихових података о личности;**:**

Подаци о посетиоцима о којима Школа води евиденцију су:

1. име и презиме у сврху њихове идентификације ради заштите имовине деце, ученика и посетиоца и трећих лица Школе које се чува у периоду од годину дана;
2. снимци система видео надзора, у сврху заштите имовинеШколе, ученика и посетиоца и трећих лица, који се задржавају 23 дана.

Подаци о трећим лицима(корисницима услуга, пословним партнерима и слично) о којима Школа води евиденцију су:

1. лични подаци, и то: име и презиме, адреса пребивалишта, ЈМБГ, контакт адреса електронске поште, контакт телефон.

**4. Сврха намераване обраде и правни основ за обраду:**

Школа обрађује податке о личности посетиоца и трећих лица у следеће сврхе:

1. Извршавање уговорних обавеза Школе.

Правни основ обраде представља извршење уговора закљученог са лицем на који се подаци односе или за предузимање радњи, на захтев лица на које се подаци односе, пре закључења уговора.

**5. Легитимни интерес Школе или треће стране за обраду:**

Систем видео надзора - визуелна контрола простора Школе и простора испред Школе, контрола физичке безбедности лица а у сврху одржавања безбедности у Школи и њеном окружењу, осигурања безбедности деце, ученика, посетиоца и трећих лица и свих трећих лица, одвраћање од криминалог понашања и насиља према људима и имовни Школе.

 Правни основ обраде је остваривање легитимих интереса Школе или треће стране.

**6. Примаоци података о личности:**

Министарство просвете, науке и технолошког развоја, Министарсво унутрашњих послова и друга надлежна министарстваа, Центaр за социјални рад, јединице локалне самоуправе, лице за безбедност и здравље на раду, лице за заштиту од пожара, и други примаоци ради извршавања законских обавеза.

**7. Рок чувања података о личности:**

Школа ће обрађивати и чувати податке о личности посетиоца у року од годину дана, а податке о личности трећиг лица у складу са Листом регистратурског материјала Школе, и у складу са сврхом обраде, након чега ће бити трајно обрисани или уништени.

**8. Права посетиоца и трећих лица:**

 **1) Право на приступ**

Посетиоц и треће лице има право да од Школе захтева информацију о томе да ли обрађује његове податке о личности, приступ тим подацима, као и следеће информације:

* о сврси обраде;
* о врстама података о личности који се обрађују;
* о примаоцу или врстама прималаца којима су подаци о личности откривени или ће им бити откривени, а посебно примаоцима у другим државама или међународним организацијама;
* о предвиђеном року чувања података о личности, или ако то није могуће, о критеријумима за одређивање тог рока;
* о постојању права да се од руковаоца захтева исправка или брисање његових података о личности, права на ограничење обраде и права на приговор на обраду;
* о праву да се поднесе притужба Поверенику;
* доступне информације о извору података о личности, ако подаци о личности нису прикупљени од лица на које се односе.

**2) Право на исправку и допуну**

Подаци о личности посетиоца и трећих лица који се прикупљају и даље обрађују морају бити тачни, потпуни и ажурни.

Посетиоц и треће лице има право да се његови нетачни подаци о личности без непотребног одлагања исправе.

У зависности од сврхе обраде, посетиоц и треће лице има право да своје непотпуне податке о личности допуни, што укључује и давање додатне изјаве.

**3) Право на брисање**

Посетиоц и треће лице има право да захтева од Школе брисање података о личности а Школа је дужна да без непотребног одлагања избрише податке о личности,  у следећим случајевима:

1. подаци о личности више нису неопходни за остваривање сврхе због које су прикупљени или на други начин обрађивани;
2. лице на које се подаци односе је опозвало пристанак на основу којег се обрада вршила;
3. лице на које се подаци односе је поднело приговор на обраду података о личности а не постоји јачи легитимни интерес за обраду података о личности;
4. подаци о личности су незаконито обрађивани;
5. подаци о личности морају бити избрисани у циљу извршења законских обавеза руковаоца.

 **4) Право на приговор**

Посетиоц и треће лице има право да у сваком тренутку, ако сматра да је то оправдано у односу на посебну ситуацију у којој се налази, поднесе Школи приговор на обраду његових података о личности, која се врши у циљу обављања послова у јавном интересу или извршења послова Школе.

Школа је дужна да прекине са обрадом података о запосленом које је поднело приговор, осим ако је предочила да постоје законски разлози за обраду који претежу над интересима, правима или слободама запосленог или су у вези са подношењем, остваривањем или одбраном правног захтева.

 **5) Право на ограничење обраде**

Ограничење обраде података о личности Школа ће обезбедити у следећим случајевима:

1. посетиоц и треће лице оспорава тачност података о личности, у року који омогућава Школи проверу тачности података о личности;
2. обрада је незаконита, а посетиоц и треће лице се противи брисању података о личности и уместо брисања захтева ограничење употребе података;
3. Школи више нису потребни подаци о личности за остваривање сврхе обраде, али их је посетиоц и треће лице затражио у циљу подношења, остваривања или одбране правног захтева;
4. посетиоц и треће лице је поднео приговор на обраду, а у току је процењивање да ли правни основ за обраду од стране Школе претеже над интересима запосленог.

**6) Начин остваривања права**

Захтеви за остваривање наведених права подносе се попуњавањем одговарајућег обрасца, који је доступан у на web страници  [**www.kraljpetar.edu.rs**](http://www._______________________-)  Основној школи „Краљ Петар I“ Ниш или код секретара Школе (Захтев за остваривање права у вези са обрадом података о личности, Захтев за остваривање права поводом извршеног увида).

Захтев можете поднети:

* Писаним путем непосредно у секретаријату Школе;
* Путем поште на адресу: Основна школа „Краљ Петар I“ Ниш, ул. Војводе Путника бр. 1;
* Електронском поштом на e-mail:kraljpetarnis\_fs@mts. rs.

**9. Право на притужбу Поверенику за информације од јавног заначаја и заштиту података о личности**

Посетиоц и треће лице има право да поднесе притужбу Поверенику за информације од јавног значаја и заштиту података о личности ако сматра да је обрада података о личности извршена супротно одредбама Закона о заштити података о личности (<http://www.poverenik.rs/sr/>).

**10. Правилник о заштити података о личности Основне школе „Краљ Петар I“ Ниш.**

 Правилник о заштити података о личности Основне школе „Краљ Петар I“ донео је Школски одбор Основне школе „ “Краљ Петар I“ 24. 02. 2020. “ дана и објављен је на web страници **www.kraljpetar.edu.rs.**

Директор Школе Лице за заштиту података о личности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Примио:\_\_\_\_\_\_\_\_\_\_\_\_\_\_\_\_\_\_\_дана:\_\_\_\_\_\_\_\_\_\_\_\_\_\_